
USMERNENIE 

k postupu Príjemcu (Záložcu) pri procese zriadenia  záložného práva k pohľadávkam z Dotačného účtu 

Po uzatvorení Zmluvy o poskytnutí podpory z Environmentálneho fondu formou dotácie z prostriedkov Modernizačného fondu (ďalej len „Dotačná zmluva“), ktorej súčasťou sú aj Všeobecné zmluvné podmienky, je Príjemca povinný zriadiť záložné právo k pohľadávkam z Dotačného účtu (ďalej len „účet“) v prospech Environmentálnemu fondu (ďalej len „Fond“) ako záložného veriteľa. Zriadenie záložného práva k pohľadávkam z účtu v prospech Fondu je jednou z Podmienok čerpania Dotácie podľa Dotačnej zmluvy. Záložné právo k pohľadávkam z účtu sa zriaďuje ako prvé v poradí a prednostné záložné právo.


1. Postup pre Príjemcu pri zriadení záložného práva k pohľadávkam z účtu zriadeného v Tatra banke:

a) Príjemca v dostatočnom predstihu pred uplynutím lehoty na zriadenie záložného práva podľa Dotačnej zmluvy za účelom zriadenia záložného práva k pohľadávkam z účtu v prospech Fondu vyplní tlačivo banky: Žiadosť o uzatvorenie zmluvy o úprave niektorých práv a povinností súvisiacich so záložným právom na pohľadávky z bežných účtov, ktorú doručí banke.

b) Banka pripraví návrh Zmluvy o úprave niektorých práv a povinností súvisiacich so záložným právom na pohľadávku z účtu v banke (ďalej v ustanoveniach tohto bodu 1. len „Zmluva“), ktorý doručí Príjemcovi a Fondu na doplnenie a/alebo odsúhlasenie e-mailom.   Po odsúhlasení znenia návrhu Zmluvy (formou e-mailu) všetkými stranami, projektový manažér zabezpečí jeho podpísanie  zo strany Fondu v 4 rovnopisoch (vyžaduje sa úradne osvedčený podpis) a doručí ich Príjemcovi. 

c) Po podpise  Zmluvy zo strany Fondu a Príjemcu, Príjemca kontaktuje banku za účelom jej podpisu. Následne 1 rovnopis podpísanej Zmluvy Príjemca doručí Fondu. Fond zabezpečí jej zverejnenie v Centrálnom registri zmlúv (ďalej „CRZ“), o čom informuje Príjemcu. Zmluva nadobúda účinnosť deň po jej zverejnení v CRZ.

d) Po účinnosti Zmluvy Príjemca zo strany Fondu obdrží návrh Zmluvy o zriadení záložného práva k pohľadávkam z účtu (ďalej „Záložná zmluva“). 2 rovnopisy podpísanej  Záložnej zmluvy s úradne osvedčenými podpismi Príjemca doručí Fondu za účelom jej podpisu zo strany Fondu ako záložného veriteľa. Fond zabezpečí jej zverejnenie v CRZ a 1 rovnopis Záložnej zmluvy odošle Príjemcovi.

e) Príjemca je povinný do 5 pracovných dní odo dňa účinnosti Záložnej zmluvy podať návrh na zápis záložného práva do Notárskeho centrálneho registra záložných práv a do 10 pracovných dní predložiť Fondu 2 vyhotovenia originálu alebo osvedčenej kópie potvrdenia o registrácii záložného práva alebo výpisu z Notárskeho centrálneho registra záložných práv. Všetky náklady spojené s podaním návrhu na zápis do Notárskeho centrálneho registra záložných práv uhrádza Príjemca.



f) Po doručení potvrdenia o registrácii záložného práva alebo výpisu z Notárskeho centrálneho registra záložných práv, Príjemca obdrží od Fondu Oznámenie o vzniku záložného práva k pohľadávkam z účtu (s úradne osvedčeným podpisom), vrátane oprávnenia osôb konajúcich v mene Fondu. Jedno vyhotovenie Oznámenia Príjemca do 5 pracovných dní od jeho obdržania odovzdá banke spolu s originálom (osvedčenou kópiou) výpisu alebo potvrdenia z Notárskeho centrálneho registra záložných práv.

g) Príjemca do 15 kalendárnych dní odo dňa doručenia Oznámenia predloží Fondu písomné potvrdenie o prevzatí Oznámenia o vzniku záložného práva zo strany banky.

h) Všetky písomnosti Príjemca doručí banke spôsobom uvedeným v Zmluve.


2. Postup pre Príjemcu pri zriadení záložného práva k pohľadávkam z účtu zriadeného v Slovenskej sporiteľni:

a) Príjemca v dostatočnom predstihu pred uplynutím lehoty na zriadenie záložného práva podľa Dotačnej zmluvy za účelom zriadenia záložného k pohľadávkam z účtu v prospech Fondu požiada banku o uzatvorenie Zmluvy o spolupráci (ďalej v ustanoveniach tohto bodu 2 len „Zmluva“).

b) Banka pripraví návrh Zmluvy, ktorý Príjemca doručí  projektovému manažérovi (e-mailom)  a ten zabezpečí jeho podpísanie zo strany Fondu (vyžaduje sa úradne osvedčený podpis). 

c) Po doručení podpísanej Zmluvy zo strany Fondu v 6 rovnopisoch, Príjemca kontaktuje banku za účelom jej podpisu. Následne 2 rovnopisy všetkými stranami podpísanej Zmluvy Príjemca doručí Fondu. Fond zabezpečí jej zverejnenie v CRZ, o čom informuje Príjemcu. Zmluva nadobúda účinnosť deň po jej zverejnení v CRZ.

d) Po účinnosti Zmluvy Príjemca zo strany Fondu obdrží návrh Záložnej zmluvy. 2 rovnopisy podpísanej Záložnej zmluvy s úradne osvedčenými podpismi Príjemca doručí Fondu za účelom jej podpisu zo strany Fondu ako záložného veriteľa. Fond zabezpečí jej zverejnenie v CRZ a 1 rovnopis Záložnej zmluvy odošle Príjemcovi.

e) Príjemca je povinný do 5 pracovných dní odo dňa účinnosti Záložnej zmluvy podať návrh na zápis záložného práva do Notárskeho centrálneho registra záložných práv a do 10 pracovných dní predložiť Fondu 1 vyhotovenie originálu alebo osvedčenej kópie potvrdenia o registrácii záložného práva alebo výpisu z Notárskeho centrálneho registra záložných práv. Všetky náklady spojené s podaním návrhu na zápis do Notárskeho centrálneho registra záložných práv uhrádza Príjemca.

f) Príjemca je povinný do 10 pracovných dní odo dňa registrácie záložného práva  doručiť banke Oznámenie o vzniku záložného práva  spolu s originálom (osvedčenou kópiou) výpisu z Notárskeho centrálneho registra záložných práv a zároveň  do 15 kalendárnych dní odo dňa registrácie zaslať Fondu e-mailom kópiu Oznámenia o vzniku záložného práva s písomným potvrdením banky o jeho doručení.



g) Všetky písomnosti Príjemca doručí banke spôsobom uvedeným v Zmluve. 


3. Postup pre Príjemcu pri zriadení záložného práva k pohľadávkam z účtu zriadeného vo Všeobecnej úverovej banke:

a) Príjemca v dostatočnom predstihu pred uplynutím lehoty na zriadenie záložného práva podľa Dotačnej zmluvy za účelom zriadenia záložného k pohľadávkam z účtu v prospech Fondu požiada banku o uzatvorenie Zmluvy o spolupráci (ďalej v ustanoveniach tohto bodu 3 len „Zmluva“).

b) Príjemca doručí projektovému manažérovi 3 rovnopisy podpísanej Zmluvy zo strany Príjemcu a banky a ten zabezpečí jej podpísanie zo strany Fondu. 

c) Po podpise Zmluvy Fond zabezpečí jej zverejnenie v CRZ, o čom informuje Príjemcu a banku (e-mailom). Zmluva nadobúda účinnosť deň po jej zverejnení v CRZ. Fond poštou odošle 2 rovnopisy podpísanej Zmluvy Príjemcovi, ktorý jedno vyhotovenie odovzdá banke.

d) Po účinnosti Zmluvy Príjemca zo strany Fondu obdrží návrh Záložnej zmluvy. 2 rovnopisy podpísanej Záložnej zmluvy s úradne osvedčenými podpismi Príjemca doručí Fondu za účelom jej podpisu zo strany Fondu ako záložného veriteľa. Fond zabezpečí jej zverejnenie v CRZ a 1 rovnopis Záložnej zmluvy odošle Príjemcovi.

e) Príjemca je povinný do 5 pracovných dní odo dňa účinnosti Záložnej zmluvy podať návrh na zápis záložného práva do Notárskeho centrálneho registra záložných práv a do 10 pracovných dní predložiť Fondu 1 vyhotovenie originálu alebo osvedčenej kópie potvrdenia o registrácii záložného práva alebo výpisu z Notárskeho centrálneho registra záložných práv. Všetky náklady spojené s podaním návrhu na zápis do Notárskeho centrálneho registra záložných práv uhrádza Príjemca.

f) Príjemca je povinný po registrácii záložného práva doručiť Fondu vyplnené Oznámenie o zriadení záložného práva a po jeho potvrdení zo strany Fondu ho najneskôr do 10 pracovných dní odo dňa registrácie záložného práva doručiť spolu s originálom (osvedčenou kópiou) výpisu z Notárskeho centrálneho registra záložných práv a zároveň  do 15 kalendárnych dní odo dňa registrácie zaslať Fondu e-mailom kópiu Oznámenia o vzniku záložného práva s písomným potvrdením banky o jeho doručení.

g) Všetky písomnosti Príjemca doručí banke spôsobom uvedeným v Zmluve. 


4. Postup pre Príjemcu pri zriadení záložného práva k pohľadávkam z účtu zriadeného v UniCredit banke:

a) Príjemca v dostatočnom predstihu pred uplynutím lehoty na zriadenie záložného práva podľa Dotačnej zmluvy za účelom zriadenia záložného k pohľadávkam z účtu v prospech Fondu požiada banku o uzatvorenie Zmluvy o spolupráci (ďalej v ustanoveniach tohto bodu 4 len „Zmluva“).

b) Príjemca doručí projektovému manažérovi 3 rovnopisy podpísanej Zmluvy zo strany Príjemcu a banky a ten zabezpečí jej podpísanie zo strany Fondu (vyžaduje sa úradne osvedčený podpis). 

c) Po podpise Zmluvy Fond zabezpečí jej zverejnenie v CRZ, o čom informuje Príjemcu a banku (e-mailom). Zmluva nadobúda účinnosť deň po jej zverejnení v CRZ a poštou odošle 2 rovnopisy podpísanej Zmluvy spolu s overenou kópiou menovacieho dekrétu štatutárneho zástupcu Fondu Príjemcovi, ktorý jedno vyhotovenie doručí banke.

d) Po účinnosti Zmluvy Príjemca zo strany Fondu obdrží návrh Záložnej zmluvy. 2 rovnopisy podpísanej Záložnej zmluvy (s úradne osvedčenými podpismi) Príjemca doručí Fondu za účelom jej podpisu zo strany Fondu ako záložného veriteľa. Fond zabezpečí jej zverejnenie v CRZ a 1 rovnopis Záložnej zmluvy odošle Príjemcovi.

e) Príjemca je povinný do 5 pracovných dní odo dňa účinnosti Záložnej zmluvy podať návrh na zápis záložného práva do Notárskeho centrálneho registra záložných práv a do 10 pracovných dní predložiť Fondu 1 vyhotovenie originálu alebo osvedčenej kópie potvrdenia o registrácii záložného práva alebo výpisu z Notárskeho centrálneho registra záložných práv. Všetky náklady spojené s podaním návrhu na zápis do Notárskeho centrálneho registra záložných práv uhrádza Príjemca.

f) Príjemca je povinný do 10 pracovných dní odo dňa registrácie záložného práva vypracovať a doručiť banke Oznámenie o vzniku záložného práva  spolu s originálom (osvedčenou kópiou) výpisu z Notárskeho centrálneho registra záložných práv a zároveň  do 15 kalendárnych dní odo dňa registrácie zaslať Fondu e-mailom kópiu Oznámenia o vzniku záložného práva s písomným potvrdením banky o jeho doručení.

g) Všetky písomnosti Príjemca doručí banke spôsobom uvedeným v Zmluve.


5. Postup pre Príjemcu pri zriadení záložného práva k pohľadávkam z účtu zriadeného v Československej obchodnej banke:

a) Príjemca v dostatočnom predstihu pred uplynutím lehoty na zriadenie záložného práva podľa Dotačnej zmluvy za účelom zriadenia záložného k pohľadávkam z účtu v prospech Fondu požiada banku o uzatvorenie Zmluvy o úprave niektorých práv a povinností súvisiacich so záložným právom na pohľadávku z účtu v banke  (ďalej v ustanoveniach tohto bodu 5 len „Zmluva“).

b) Príjemca doručí projektovému manažérovi 4 rovnopisy podpísanej Zmluvy  zo strany Príjemcu a banky a ten zabezpečí jej podpísanie zo strany Fondu (vyžaduje sa úradne osvedčený podpis). 

c) Po podpise Zmluvy  Fond zabezpečí jej zverejnenie v CRZ, o čom informuje Príjemcu a banku (e-mailom) a poštou odošle 3 rovnopisy podpísanej Zmluvy spolu s overenou kópiou menovacieho dekrétu štatutárneho zástupcu Fondu Príjemcovi, ktorý dve vyhotovenia odovzdá banke. Zmluva nadobúda účinnosť deň po jej zverejnení v CRZ.

d) Po účinnosti Zmluvy Príjemca zo strany Fondu obdrží návrh Záložnej zmluvy. 2 rovnopisy podpísanej Záložnej zmluvy (s úradne osvedčenými podpismi) Príjemca doručí Fondu za účelom jej podpisu zo strany Fondu ako záložného veriteľa. Fond zabezpečí jej zverejnenie v CRZ a 1 rovnopis podpísanej Záložnej zmluvy zo strany Fondu odošle Príjemcovi.

e) Príjemca je povinný do 5 pracovných dní odo dňa účinnosti Záložnej zmluvy podať návrh na zápis záložného práva do Notárskeho centrálneho registra záložných práv a do 10 pracovných dní od účinnosti Záložnej zmluvy predložiť Fondu 1 vyhotovenie originálu potvrdenia o registrácii záložného práva alebo výpisu z Notárskeho centrálneho registra záložných práv. Všetky náklady spojené s podaním návrhu na zápis do Notárskeho centrálneho registra záložných práv uhrádza Príjemca.

f) Príjemca je povinný do 10 pracovných dní odo dňa registrácie záložného práva vypracovať a doručiť banke Oznámenie o vzniku záložného práva  spolu s originálom (osvedčenou kópiou) výpisu/potvrdenia z Notárskeho centrálneho registra záložných práv a zároveň  do 15 kalendárnych dní odo dňa registrácie zaslať Fondu e-mailom kópiu Oznámenia o vzniku záložného práva s písomným potvrdením banky o jeho doručení  

g) Všetky písomnosti Príjemca doručí banke na adresu a spôsobom v súlade s uzatvorenou Zmluvou.


	
Schválil:
Dňa: 27. 3. 2026

Ing. Marek Giba, MBA v. r.

